CELEX: 52008SC2011
Language: ro
Date: 2008-06-11 00:00:00
Title: Recomandare de decizie a Consiliului de abrogare a Deciziei 2005/183/CE privind existenţa unui deficit excesiv în Polonia

RO

RO        RO
 ---pagebreak---                     COMISIA COMUNITĂŢILOR EUROPENE

                                                    Bruxelles, 11.6.2008
                                                    SEC(2008) XXX final

                                       Recomandare de

                                DECIZIE A CONSILIULUI

     de abrogare a Deciziei 2005/183/CE privind existența unui deficit excesiv în Polonia

                                   (prezentată de Comisie)

RO                                                                                          RO
 ---pagebreak---                                           EXPUNERE DE MOTIVE

     1.        CONTEXT

     Articolul 104 din Tratat stabilește că statele membre ar trebui să evite deficitele excesive și
     prevede o procedură pentru identificarea și corectarea acestora. Procedura de deficit excesiv
     (PDE) este menționată, de asemenea, în Regulamentul (CE) nr. 1467/97 al Consiliului privind
     „accelerarea și clarificarea implementării procedurii de deficit excesiv”1, care face parte din
     Pactul de stabilitate și creștere. În conformitate cu articolul 104 alineatul (2) din tratat,
     Comisia trebuie să monitorizeze respectarea disciplinei bugetare pe baza următoarelor două
     criterii: (a) dacă raportul dintre deficitul public planificat sau cel real și produsul intern brut
     depășește valoarea de referință de 3% din PIB (cu excepția cazului în care raportul s-a
     diminuat în mod semnificativ și constant și atinge un nivel apropiat de valoarea de referință,
     sau depășirea valorii de referință este excepțională și temporară, iar respectivul raport se
     menține aproape de valoarea de referință); și (b) dacă raportul dintre datoria publică și PIB
     depășește valoarea de referință de 60% din PIB (cu excepția cazului în care acest raport se
     diminuează suficient și se apropie de valoarea de referință într-un ritm satisfăcător).

     În conformitate cu Protocolul privind procedura de deficit excesiv anexat la tratat, Comisia
     furnizează datele privind implementarea PDE. În cadrul aplicării protocolului, statele membre
     trebuie să transmită datele privind deficitele și datoriile publice și variabilele conexe de două
     ori pe an, înainte de 1 aprilie și, respectiv, 1 octombrie, în conformitate cu articolul 4 din
     Regulamentul (CE) nr. 3605/93 al Consiliului2,3. După cum se precizează în caseta de mai jos,
     Polonia s-a numărat printre țările care au beneficiat de o perioadă de tranziție pentru
     implementarea deciziei Eurostat din 2 martie 2004 privind clasificarea sistemelor de pensii
     bazate pe capitalizare; prin urmare, datele referitoare la deficit și la datoria publică notificate
     nu iau în calcul costul net al reformei sistemului de pensii efectuate în 1999 (în prezent, acesta
     este de aproximativ 2% anual) până în martie 2007. Între timp, datele referitoare la deficit și
     la datoria publică au fost notificate în conformitate cu decizia Eurostat. În cazul în care nu se
     fac precizări explicite, toate datele preluate în acest document sunt conforme cu decizia
     Eurostat.

                                    Casetă: Clasificarea sistemelor de pensii
     În cadrul sistemului de pensii dintr-o anumită țară, există piloni esențialmente diferiți, cum ar fi
     sistemele bazate pe principiul redistribuirii sau nefinanțate și sistemele finanțate; pe lângă aceasta,
     sistemele de pensii pot fi de tipul prestație definită (DB) sau cotizație definită (DC).
     În cazul în care un sistem de pensii este clasificat în sectorul public, cotizațiile colectate și prestațiile
     plătite de sistem reprezintă venituri și cheltuieli publice și contribuie la soldul bugetar. În cazul în care
     sistemul de pensii este clasificat în alt sector decât cel public, cotizațiile și prestațiile aferente nu
     contribuie la soldul bugetar. Normele de contabilitate ESA95 precizează că sistemele de pensii
     clasificate în sectorul public sunt cele care sunt „impuse, controlate și finanțate de la buget.”

     1
             JO L 209, 2.8.1997, p. 6. Regulament modificat prin Regulamentul (CE) nr. 1056/2005 (JO L 174,
             7.7.2005, p. 5).
     2
             JO L 332, 31.12.1993, p. 7. Regulament modificat ultima dată prin Regulamentul (CE) nr. 2103/2005
             (JO L 337, 22.12.2005, p. 1).
     3
             Cea mai recentă notificare a Poloniei poate fi găsită la:
             http://epp.eurostat.ec.europa.eu/portal/page?_pageid=2373,58110711&_dad=portal&_schema=portal.

RO                                                        2                                                          RO
 ---pagebreak---      La 2 martie 2004, Eurostat a clarificat că sistemele de pensii cu contribuții definite nu întrunesc aceste
     criterii, deoarece pensiile plătite de către aceste sisteme (i) depind în primul rând de performanța
     piețelor financiare (adică nu sunt controlabile de către stat) și (ii) sunt finanțate din rezerve care nu
     sunt deținute din punct de vedere economic de către stat. Chiar dacă sunt obligatorii sau dacă sunt
     administrate de stat (de exemplu, administrate de aceeași agenție guvernamentală care se ocupă de
     pilonul pensiilor prin capitalizare) sau dacă există vreo garanție publică privind pensia minimă,
     sistemele finanțate cu contribuții definite nu ar trebui clasificate în sectorul public (*).
     A fost acordată o perioadă de tranziție, care expiră în primăvara anului 2007 (prima notificare din
     2007), în vederea implementării prezentei decizii(**).
     (*)Comunicatul de presă al Eurostat nr. 30/2004 din 2 martie 2004.
     (**)Comunicatul de presă al Eurostat nr. 117/2004 din 23 septembrie 2004.

     La 12 mai 2004, Comisia a inițiat PDE în cazul Poloniei prin adoptarea unui raport în temeiul
     articolului 104 alineatul (3), pe motivul existenței unui deficit public general de 4,1% din PIB
     (excluzând costurile reformei sistemului de pensii) în 20034. La 5 iulie 2004, Consiliul a
     decis, la recomandarea Comisiei, că în Polonia există deficit excesiv în sensul articolului 104
     alineatul (6)5. În decizia Consiliului se preciza că datele privind deficitul și datoria publică ar
     trebui revizuite în sus dacă sistemele de pensii bazate pe capitalizare sunt excluse din sectorul
     public ca urmare a deciziei Eurostat privind clasificarea sistemelor de pensii bazate pe
     capitalizare (a se vedea caseta de mai sus). În același timp, pe baza unei alte recomandări a
     Comisiei, Consiliul a adresat Poloniei recomandări în conformitate cu articolul 104 alineatul
     (7) în vederea soluționării situației de deficit excesiv, cel târziu până în 20076. La 28
     noiembrie 2006, Consiliul a decis, în temeiul articolului 104 alineatul (8), la recomandarea
     Comisiei, că acțiunile întreprinse până în cel moment de autoritățile polone erau inadecvate7.
     La 27 februarie 2007, Consiliul a emis noi recomandări în temeiul articolului 104 alineatul
     (7), pe baza unei recomandări a Comisiei.

     În această a doua recomandare în temeiul articolului 104 alineatul (7), Consiliul a recomandat
     ca autoritățile polone să soluționeze situația de deficit excesiv la termenul limită 2007 și să
     reducă deficitul public într-o manieră credibilă și durabilă și, în acest sens, să asigure o
     îmbunătățire a soldului structural (adică soldul ajustat ciclic, fără măsurile one-off sau unice)
     cu cel puțin 0,5 puncte procentuale din PIB între 2006 și 2007. Consiliul a stabilit data limită
     de 27 august 2007 pentru ca autoritățile polone să întreprindă acțiuni concrete. În afară de
     aceasta, Consiliul a invitat Polonia să se asigure că, după corectarea deficitului excesiv,
     efortul de consolidare bugetară pentru atingerea obiectivului pe termen mediu privind un
     deficit structural de 1% din PIB este unul susținut.

     4
              SEC(2004) 826.
     5
              JO L 62, 9.3.2005, p. 18.
     6
              Toate documentele privind PDE pentru Polonia pot fi găsite la următoarea adresă:
              http://ec.europa.eu/economy_finance/sg_pact_fiscal_policy/excessive_deficit9109_en.htm.
     7
              JO L 414, 30.12.2006, p. 81.

RO                                                              3                                                 RO
 ---pagebreak---      Tabelul 1: Ajustare avizată de Consiliu la 27 februarie 2007
     % din PIB, sub rezerva unor dispoziții contrare                            2006                     2007
     Soldul bugetului general                                                   −3,9          Deficit apropiat de 38
     modificarea soldurilor structurale                                                            cel puțin +0,5
     p.m.: creștere reală PIB (%)                                                5,4                      5,1
     Notă: Sold structural = sold ajustat ciclic, fiind excluse măsurile one-off și alte măsuri temporare.
     Sursă: Recomandarea Consiliului în temeiul articolului 104 alineatul (7) și, pentru creșterea reală a PIB, avizul
     Consiliului privind programul de convergență actualizat în noiembrie 2006, ambele adoptate la 27 februarie
     2007.

     La 20 noiembrie 2007, după expirarea termenului-limită pentru luarea măsurilor necesare
     fixat în recomandarea Consiliului, Comisia a adoptat o comunicare către Consiliu, în care
     concluziona că măsurile luate de Polonia ca urmare a recomandării Consiliului sunt conforme
     cu recomandarea. Deși Comisia și-a exprimat îngrijorarea cu privire la durabilitatea corectării
     deficitului excesiv în 2008 și 2009, în etapa respectivă nu au fost recomandate alte măsuri în
     cadrul PDE9. La întrunirea sa din 4 decembrie 2007, Consiliul a fost de acord cu această
     evaluare. Atât Comisia, cât și Consiliul au invitat autoritățile polone să prezinte cât de curând
     un program de convergență actualizat, în care să își descrie strategia pe termen mediu pentru
     întreaga legislatură, care să garanteze o corectare durabilă a deficitului excesiv și să realizeze
     noi progrese către obiectivul pe termen mediu. La sfârșitul lunii martie 2008, a fost transmis
     un nou program. Împreună cu prezenta recomandare de decizie a Consiliului, Comisia
     recomandă și un aviz al Consiliului privind acest program.

     În conformitate cu articolul 104 alineatul (12), o decizie a Consiliului privind existența unui
     deficit excesiv trebuie abrogată, pe baza unei recomandări a Comisiei, atunci când, în opinia
     Consiliului, deficitul excesiv din statul membru în cauză a fost corectat.

     2.        EVOLUŢII RECENTE PRIVIND DEFICITUL

     De la procentajul record de 6,3% din PIB în 2003, deficitul public a scăzut în medie cu mai
     mult de un punct procentual în fiecare an, ajungând la 2% din PIB în 2007, pe baza datelor
     prezentate de Comisie (Eurostat) după raportul Poloniei prezentat înainte de aprilie 2008101112.

     8
              În recomandarea sa, Consiliul a făcut trimitere la versiunea actualizată din noiembrie 2006 a
              programului de convergență, care indica drept țintă un deficit de 3,4% din PIB pentru 2007 și „înainta
              ipoteza că, în scopul abrogării deciziei privind existența unui deficit excesiv în temeiul articolului 104
              alineatul (12), Comisia și Consiliul ar putea, așa cum prevede articolul 2 alineatul (7) din
              Regulamentul (CE) nr. 1467/97, să ia în considerare costul bugetar al reformei sistemului de pensii din
              1999 [estimat la aproximativ 2% din PIB în 2007] pe o bază lineară descendentă până la atingerea a
              60 % în 2007. Consiliul reamintește că Polonia poate beneficia de această dispoziție, cu condiția ca
              deficitul să fi înregistrat o scădere semnificativă și continuă și să fi atins un nivel apropiat de cel al
              valorii de referință. Deoarece deficitul a scăzut în mod semnificativ și continuu în perioada 2004-2006,
              posibilitatea aplicării acestei dispoziții Poloniei va depinde în principal de deficitul din 2007 și de
              perspectivele pentru anii următori”.
     9
              SEC(2007) 1543.
     10
              Comunicatul de presă al Eurostat nr. 54 din 18 aprilie 2008.
     11
              În conformitate cu articolul 2 alineatul (7) din Regulamentul (CE) Nr. 1467/97, o decizie de abrogare a
              unei decizii privind existența unui deficit excesiv trebuie să țină seama de costul net al unei reforme a
              sistemului de pensii care introduce un sistem multipilon care cuprinde un pilon obligatoriu, finanțat în
              întregime, în cazul în care deficitul a scăzut substanțial și constant și a ajuns la un nivel care se apropie

RO                                                            4                                                               RO
 ---pagebreak---      În general, rezultatele au fost mai bune decât cele previzionate, datorită unor surprize pozitive
     de creștere care au avut ca rezultat venituri ocazionale, precum și datorită executării
     incomplete a planurilor de cheltuieli.

     Rezultatul deficitului public din 2007 a fost de 2,0% din PIB, față de 3,4% prevăzut în
     programul de convergență din noiembrie 2006. Pe lângă restrângerea cheltuielilor, principalul
     motiv a fost o creștere reală și nominală a PIB mult mai mare decât cea estimată în noiembrie
     2006. În special, gradul ridicat de profitabilitate a întreprinderilor a permis limitarea creșterii
     subvențiilor, în timp ce scăderea bruscă a ratei șomajului și lipsa indexării impusă de planul
     Hausner13 a diminuat creșterea transferurilor sociale. Pe lângă aceasta, salariile pentru
     angajații din sectorul public au fost mai mici decât se prevăzuse anterior. De asemenea,
     investițiile din sectorul public au fost mai mici decât se anticipase, datorită unei absorbții mai
     lente a fondurilor decât se prevăzuse. În total, raportul cheltuieli/PIB a fost cu 1,5 puncte
     procentuale mai mic decât se prevăzuse în noiembrie 2006. În ceea ce privește veniturile,
     veniturile din impozite indirecte și cotizațiile sociale s-au dovedit mai mari decât se prevăzuse
     în noiembrie 2006, datorită, în principal, unei creșteri semnificative a salariilor și a gradului
     de ocupare a forței de muncă. Aceste surprize plăcute au fost umbrite însă de o performanță
     mai scăzute a altor componente ale veniturilor (impozite directe datorate creșterii tranșelor de
     impozitare). Prin urmare, rata veniturilor a fost ușor inferioară celei planificate.

     3.       PREVIZIUNI PRIVIND DEFICITUL PENTRU 2008-2009 ŞI PENTRU ANII URMĂTORI
     Deficitul public general pentru 2008 va crește la 2,5% din PIB în conformitate cu previziunea
     din primăvara 2008 a serviciilor Comisiei, respectând obiectivul programului de convergență
     din martie 2008. Se estimează că PIB va crește cu 5,3% și 5% în 2008 și, respectiv, în 2009.
     Serviciile Comisiei estimează că, în 2008, consumul privat va crește la 5,6% ca urmare a
     reducerii cotizațiilor sociale și va scădea, în 2009, la 4,7% din cauza declinului mediului
     internațional, care afectează încrederea consumatorilor.
     Creșterea deficitului public general are la bază bugetul pe 2008 al Poloniei, care vizează o
     înrăutățire a soldului administrației centrale ??? (non SEC95) cu aproximativ 0,8% din PIB în
     2008 față de rezultatele din 2007 din cauza unor măsuri care au ca efect creșterea deficitului,
     adoptate înainte de alegerile parlamentare din octombrie 2007. Majoritatea acestor măsuri vor
     reduce veniturile publice: o a doua reducere a cotizațiilor sociale și a impozitului pe venit în
     cazul familiilor. În ceea ce privește cheltuielile, bugetul pe 2008 prevede investiții publice mai
     mari și restabilește indexarea anuală generoasă (inflație și creșterea salariilor) a pensiilor și a
     pensiilor de invaliditate. Măsurile de creștere a deficitului vor fi compensate parțial de o
     ameliorare a disciplinei fiscale, de creșterea veniturilor impozabile și de creșterea accizelor în
     vederea armonizării fiscale în cadrul UE.

            de valoarea de referință. Deoarece deficitul public general în 2007 nu a atins valoarea de referință de
            3%, nu este necesară aplicare a acestui articol.
     12
            Ratele deficitului sunt în general revizuite – ascendent sau descendent – după publicarea primelor
            rezultate în raportul din primăvară. Pentru statele membre UE în ansamblu, corecțiile sunt de regulă
            relativ reduse, în medie acestea fiind aproape egale cu zero. Având în vedere diferența dintre deficitul
            raportat în prezent pentru 2007 și valoarea de referință, există o probabilitate scăzută ca potențialele
            revizuiri viitoare ale conturilor publice să ridice rata deficitului din 2007 la un nivel de peste 3% din
            PIB.
     13
            Cea mai cuprinzătoare și direcționată încercare de reformă a cheltuielilor, propusă în 2003 și menită să
            reducă cheltuielile publice cu protecția socială, administrația publică și ajutoarele de stat. Printre altele,
            planul Hausner a înlocuit indexarea anuală cu o indexare efectuată după ce inflația cumulată depășește
            5% sau o dată la trei ani (în funcție de care din evenimente se produce primul).

RO                                                           5                                                               RO
 ---pagebreak---      În conformitate cu previziunile din primăvara 2008 ale serviciilor Comisiei, se estimează că
     rata deficitului public general va continua să crească ușor la 2,6% din PIB în 2009 (în ipoteza
     menținerii acelorași politici). Programul de convergență din martie 2008, vizând
     implementarea unor măsuri de scădere a deficitului care urmează a fi specificate, prevede un
     deficit public general de 2,0% din PIB.

     Previziunile din primăvară estimează o creștere a deficitului structural cu aproximativ ¼ punct
     procentual din PIB în 2008 și o scădere a acestuia cu aproximativ ⅓ punct procentual în 2009,
     ca urmare a îmbunătățirii situației de pe piața muncii, stimulată de reducerea colțului fiscal
     (tax wedge)14.

     Principalul obiectiv al strategiei bugetare prezentate în programul de convergență din martie
     2008 este atingerea OTM, un deficit structural de 1% din PIB până în 2011, adică la un an
     după încheierea perioadei de programare. Ajustarea bugetară este bazată pe cheltuieli și
     decalată pentru 2009 și 2010.

     4.       EVOLUŢII ŞI PREVIZIUNI ALE DATORIEI

     După recordul de 47,6% din PIB în 2006, rata de îndatorare pare să se încadreze acum într-o
     tendință descendentă. O reducere substanțială a datoriilor a fost realizată în 2007, când rata a
     scăzut cu aproape 2 ½ puncte procentuale, ajungând la 45,2% din PIB, în principal datorită
     creșterii mari a PIB-ului nominal, dar și aprecierii zlotului. Se estimează că datoria brută va
     scădea mai încet anul acesta, ajungând în jurul valorii de 44% din PIB în 2009, conform
     previziunilor din primăvara anului 2008, în ipoteza menținerii politicilor actuale.

     5.       CONCLUZII

     Deficitul public general brut a scăzut de la 6,3% din PIB în 2003 la 2,0% în 2007, sub
     valoarea de referință de 3% din PIB. Reducerea deficitului în 2007 reflectă în principal o
     creștere economică mai mare care, împreună cu restrângerea cheltuielilor (datorată parțial
     unei realizări incomplete a planurilor de investiții), au redus rata cheltuielilor față de planurile
     bugetare. Rata veniturilor s-a situat în apropierea obiectivului, veniturile ocazionale
     determinate de conjunctura economică favorabilă fiind compensate de reducerea impozitelor
     directe și rezultatele mai puțin bune obținute în alte categorii de venituri. Soldul structural, și
     anume soldul ajustat ciclic fără a include măsurile one-off și alte măsuri temporare, s-a
     ameliorat cu aproximativ 1½ puncte procentuale din PIB, mult peste efortul fiscal minim de
     0,5 puncte procentuale recomandat de către Consiliu. În conformitate cu prognoza serviciilor
     Comisiei din primăvara 2008, se estimează că deficitul global va crește la 2,5% din PIB în
     2008 și, în condițiile menținerii acelorași politici, va ajunge la 2,6% în 2009. Aceasta indică
     faptul că deficitul a fost adus sub pragul de 3% din PIB într-o manieră fiabilă și durabilă.

     14
            Se pare că există șanse foarte mari de reducere a economiei subterane și de stimulare a activității de
            muncă în Polonia, după cum reiese din diferența semnificativă dintre rata oficială a șomajului și rata
            șomajului obținută în urma unui sondaj (aproximativ 3 puncte procentuale la începutul anului 2008). Pe
            lngă aceasta, Polonia are una dintre cele mai scăzute rate de activitate din UE (63½% față de aproape
            71% în UE în a doua jumătate a anului 2007), în special în cazul categoriei de vârstă 55+. În plus,
            creșterea abruptă a venitului provenit din impozitele pe profit si din impozitele pe venit ale
            întreprinderilor mici în ultimii ani în Polonia poate fi explicată parțial prin îmbunătățirea disciplinei
            fiscale care a intervenit ca urmare a reducerii ratei impozitelor inițial mai mare.

RO                                                         6                                                            RO
 ---pagebreak---      Datoria publică brută a scăzut de la 47,6% din PIB în 2006 la 45,4% în 2007, mult sub
     valoarea de referință de 60% din PIB. În conformitate cu previziunile din primăvara 2008 ale
     serviciilor Comisiei, se estimează că rata datoriilor va continua să scadă în jurul valorii de
     44% din PIB până în 2009 (în ipoteza menținerii acelorași politici).

     Dintr-o evaluare globală, rezultă că situația de deficit excesiv din Polonia a fost corectată. În
     consecință, Comisia recomandă Consiliului abrogarea deciziei privind existența unui deficit
     excesiv în Polonia.

     Tabelul 2: Evoluții bugetare, 2003-2009
     % din PIB, sub rezerva unor dispoziții 2003         2004   2005      2006   2007     2008           2009
     contrare                                                                           COM CP(2)     COM(3) CP(2)
     Soldul bugetului general                     −6,3   −5,7   −4,3      −3,8   −2,0   −2,5   −2,5    −2,6     −2,0

     Total venituri                               38,4   36,9    39,0     40,0   40,4   40,1   40,0    39,7     39,2

     Total cheltuieli                             44,6   42,6    43,3     43,8   42,4   42,6   42,5    42,3     41,2

      din care:       - cheltuieli cu dobânzile    3,0    2,8       2,8    2,7    2,6    2,7    2,3     2,7      2,3

              - formarea de capital fix brut       3,3    3,4       3,4    3,9    4,1    4,5    5,2     4,8      5,0

     Sold primar                                  −3,3   −2,9   −1,5      −1,1    0,6    0,2   −0,2     0,1      0,3

     Măsuri one-off și temporare                   0,0    0,0       0,0    0,0    0,0    0,0    0,0     0,0      0,0

     Sold structural(1)                           −5,9   −5,9   −4,2      −4,0   −2,5   −2,7   −2,8    −2,3     −1,9

     Sold primar structural (1)                   −2,9   −3,1   −1,4      −1,3    0,1    0,0   −0,5     0,3      0,4

     Pm       Creștere reală PIB (%)               3,9    5,3       3,6    6,2    6,5    5,3    5,5     5,0      5,0

     Pm       Output gap                          −1,0    0,4   −0,4       0,6    1,2    0,5    0,7    −0,7     −0,2
     (1)
               Soldul (primar) ajustat ciclic, fiind excluse măsurile one-off și măsurile temporare.
     (2)
               Solduri ajustate ciclic și solduri structurale și output gaps conform programului și conform calculelor
               serviciilor Comisiei pe baza informațiilor incluse în program.
     (3)
               Ipoteza menținerii acelorași politici.
     Surse:    Previziunile din primăvara 2008 (COM) ale serviciilor Comisiei și programul de convergență (PC)
               actualizat din martie 2008.

RO                                                              7                                                        RO
 ---pagebreak---                                                   Recomandare de

                                          DECIZIE A CONSILIULUI

          de abrogare a Deciziei 2005/183/CE privind existența unui deficit excesiv în Polonia

     CONSILIUL UNIUNII EUROPENE,

     având în vedere Tratatul de instituire a Comunității Europene, în special articolul 104
     alineatul (12),

     având în vedere recomandarea Comisiei,

     întrucât:

     (1)      Prin Decizia 2005/183/CE a Consiliului din 5 iulie 200415, în urma unei recomandări a
              Comisiei în conformitate cu articolul 104 alineatul (6) din tratat, s-a decis că în
              Polonia există un deficit excesiv. Consiliul a remarcat că deficitul public general era
              de 4,1% din PIB în 2003, depășind valoarea de referință de 3% din PIB prevăzută în
              tratat, în timp ce datoria publică generală a rămas la nivelul de 45,4% din PIB,
              situându-se sub valoarea de referință de 60% prevăzută în tratat. În decizia Consiliului
              se preciza că datele privind deficitul și datoria publică ar trebui revizuite în sus dacă
              sistemele de pensii finanțate sunt excluse din sectorul public ca urmare a deciziei
              Eurostat privind clasificarea sistemelor de pensii bazate pe capitalizare16.

     (2)      La 5 iulie 2004, în conformitate cu articolul 104 alineatul (7) din tratat și cu articolul 3
              alineatul (4) din Regulamentul (CE) nr. 1467/97 al Consiliului din 7 iulie 1997 privind
              accelerarea și clarificarea aplicării procedurii de deficit excesiv17, Consiliul a adresat
              Poloniei o recomandare, pe baza unei recomandări a Comisiei, în vederea soluționării
              situației de deficit excesiv până cel târziu în 2007. Recomandarea a fost făcută publică.

     (3)      La 28 noiembrie 2006, Consiliul a decis, în temeiul articolului 104 alineatul (8), la
              recomandarea Comisiei, că măsurile întreprinse de autoritățile polone până la
              momentul respectiv sunt inadecvate18. La 27 februarie 2007, Consiliul a emis o nouă
              recomandare, în temeiul articolului 104 alineatul (7), pe baza unei recomandări a
              Comisiei, prin care confirma că 2007 este termenul limită pentru corectarea deficitului.
              Recomandarea a fost făcută publică.

     (4)      În conformitate cu articolul 104 alineatul (12) din Tratat, o decizie a Consiliului
              privind existența unui deficit excesiv trebuie abrogată atunci când deficitul excesiv din
              statul membru interesat este, în opinia Consiliului, corectat.

     15
              JO L 62, 9.3.2005, p. 18.
     16
              A se vedea Buletinele Eurostat nr. 30/2004 din 2 martie 2004 și nr. 117/2004 din 23 septembrie 2004.
     17
              JO L 209, 2.8.1997, p. 6. Regulament modificat prin Regulamentul (CE) nr. 1056/2005 (JO L 174,
              7.7.2005, p. 5).
     18
              JO L 414, 30.12.2006, p. 81.

RO                                                        8                                                          RO
 ---pagebreak---      (5)   În conformitate cu Protocolul privind procedura de deficit excesiv, anexat la tratat,
           Comisia furnizează datele pentru implementarea procedurii. În aplicarea protocolului
           menționat, statele membre trebuie să comunice datele privind deficitele și datoriile
           publice și alte variabile conexe de două ori pe an, înainte de 1 aprilie și, respectiv,
           înainte de 1 octombrie, în conformitate cu articolul 4 din Regulamentul (CE) nr.
           3605/93 al Consiliului din 22 noiembrie 1993 privind aplicarea Protocolului privind
           procedura de deficit excesiv anexat la Tratatul de instituire a Comunității Europene19.

     (6)   Pe baza datelor furnizate de Comisie (Eurostat) în conformitate cu articolul 8g
           alineatul (1) din Regulamentul (CE) nr. 3605/93, ca urmare a notificării din partea
           Poloniei înainte de 1 aprilie 2008 și pe baza previziunilor din primăvara 2008 ale
           serviciilor Comisiei, se înregistrează următoarele concluzii:

            –      deficitul public general a fost redus de la 3,8% din PIB în 2006 la 2,0% din PIB
                   în 2007, situându-se sub valoarea de referință a deficitului de 3% din PIB;
                   Această valoare este comparabilă cu obiectivul de 3,4% din PIB fixat în
                   programului de convergență actualizat din noiembrie 2006;

            –      rezultatul deficitului public din 2007, net superior obiectivului stabilit, a fost
                   sprijinit de o creștere a PIB-ului real mult mai mare decât se prevăzuse în
                   programul de convergență din noiembrie 2006. Pe lângă aceasta, în ceea ce
                   privește PIB-ul, guvernul a cheltuit mai puțin pe transferuri sociale (datorită
                   lipsei indexării în 2007), subvenții, investiții și compensații acordate
                   salariaților. În ansamblu, cheltuielile totale au fost cu 1,5 puncte procentuale
                   mai mici decât se prevăzuse în programul de convergență din noiembrie 2006.
                   Îmbunătățirea soldului structural (și anume soldul ajustat ciclic, fiind excluse
                   măsurile one-off și alte măsuri temporare) este estimată la ½ puncte
                   procentuale din PIB în 2007;

            –      ținând seama de o creștere mai mică a PIB decât în 2007, previziunile din
                   primăvara anului 2008 situează creșterea deficitului la 2,5% din PIB în 2008,
                   aceasta rămânând în continuare sub valoarea de referință datorită reducerii
                   cotizațiilor sociale, a reducerii impozitelor pe venit și a creșterii transferurilor
                   sociale, coroborate cu un nivel mai mare al investițiilor. Această valoare
                   corespunde obiectivului oficial de deficit stabilit în programul de convergență
                   actualizat din martie 2008. Pentru 2009, prognoza din primăvară estimează o
                   stabilizare în linii mari a deficitului, în condițiile menținerii acelorași politici.
                   Aceasta indică faptul că deficitul a fost adus sub valoarea de referință de 3%
                   din PIB într-o manieră fiabilă și durabilă;

            –      cu toate acestea, se prevede o deteriorare ușoară a soldului structural în 2008 cu
                   aproximativ ¼ punct procentual din PIB și, în condițiile menținerii acelorași
                   politici, cu aproximativ ⅓ punct procentual și în 2009. Această evoluție trebuie
                   privită din perspectiva necesității de a înregistra progrese în sensul atingerii
                   obiectivului pe termen mediu (OTM) pentru poziția bugetară, ceea ce, pentru
                   Polonia, reprezintă un deficit structural de 1% din PIB;

     19
           JO L 332, 31.12.1993, p. 7. Regulament modificat ultima dată prin Regulamentul (CE) nr. 2103/2005
           (JO L 337, 22.12.2005, p. 1).

RO                                                    9                                                        RO
 ---pagebreak---               –     Datoria publică a scăzut de la 47,6% din PIB în 2006 la 45,2% în 2007.
                    Conform previziunii din primăvara 2008, se previzionează că rata datoriei va
                    rămâne mult sub pragul de 60% din PIB și va continua să scadă până la
                    aproximativ 44% până la sfârșitul anului 2009.

     (7)    În opinia Consiliului, deficitul excesiv din Polonia a fost corectat și, în consecință, este
            necesară abrogarea Deciziei 2005/183/CE.

     ADOPTĂ PREZENTA DECIZIE:

                                                Articolul 1

     Dintr-o evaluare globală, rezultă că situația de deficit excesiv din Polonia a fost corectată.

                                                Articolul 2

     Decizia 2005/183/CE se abrogă.

                                                Articolul 3

     Prezenta Decizie se adresează Republicii Polone.

     Adoptată la Bruxelles,

                                                   Pentru Consiliu
                                                   Președinte

RO                                                   10                                                    RO